افغانانو دپاره دې د پاکستان د ویزې قدغن ولگول شي، پاکستانیان وايي
د پاکستان او افغانستان ترمنځ سرحد په سر اکثر د دواړو هیوادو شخړې راپورته کیږي. افغانستان په پوله د منقسم خاندانونو دپاره د تگ راتگ په لاره کې د ویزې او یا د څارنې بل کوم نظام پرځائې کولو مخالفت کوي او کابل د ډیر وخت راهسې د اسلام اباد دا غوښتنه ردوي چې په مشترکه سرحد دې امنیتي او حفاظتي اقدامات نور هم سخت کړی شي
پاکستان ته د راتگ دپاره دې په افغانانو د ویزي پابندي ولگولی شي چې دا رنگ ترهگرۍ خلاف د هیواد کوښښونو ملاتړ وشي، دا خبره په پاکستان کې شوي په یوه نظرپوښتنه، سروی، کې د پاکستانیانو اکثریت کړې ده. نظر پوښتنه کونکی اداره، گیلپ پاکستان، وايي سروی د پاکستان د څلورو واړو صوبو په شهري او کلي والو سیمو کې شوي وه چې پکې ١٧٥٥ ښځو او سړو برخه اخیستې ده. گیلپ پاکستان د نظر پوښتنو یا سروی کونکې نړي والې ادارې گیلپ انټرنیشنل مقامي څانگه ده. گیلپ وايي ٩٠ فیصد پاکستانیان افغانانو دپاره د ویزې د شرط په حق کې دي او یوازې نهه فیصد خلک ددې خلاف دي. سروی ښائي پاکستانیان په دې نظر دي چې افغانستان سره ازاده پوله په هیواد کې د ترهگرۍ اهم سبب دی. پاکستاني مامورین وايي په پاکستان کې د ترهگرۍ په شا هغه وسله وال دي چې د افغانستان په سرحدي سیمو کې پناه ځایونه لري. پاکستان او افغانستان د ډیورنډ لائن په نوم ٢٥٠٠ کلومیټر اوږ سرحدي لري. د پاکستاني مامورینو اندازه ده چې هره ورځ شا او خوا ٥٠٠٠٠ افغانان د تورخم او چمن د لارې ځې راځي. د پاکستان او افغانستان ترمنځ سرحد په سر اکثر د دواړو هیوادو شخړې راپورته کیږي. افغانستان په پوله د منقسم خاندانونو دپاره د تگ راتگ په لاره کې د ویزې او یا د څارنې بل کوم نظام پرځائې کولو مخالفت کوي او کابل د ډیر وخت راهسې د اسلام اباد دا غوښتنه ردوي چې په مشترکه سرحد دې امنیتي او حفاظتي اقدامات نور هم سخت کړی شي.